

**Turvallisuuspolitiikan esimerkkipohja**

**Muutoshistoria**

|  |  |  |  |  |
| --- | --- | --- | --- | --- |
| **Muutospäivä** | **Tekijä** | **Tehty muokkaus** | **Hyväksyjä** | **Versio** |
|  |  |  |  |  |
|  |  |  |  |  |

Sisällysluettelo

[**Yleistä** 3](#_Toc205892760)

[**Turvallisuusjohtamisen tavoitteet ja päämäärä** 3](#_Toc205892761)

[**Turvallisuuden eri osa-alueiden määritelmät** 3](#_Toc205892762)

[Turvallisuusdokumentaation rakenne ja hierarkia 4](#_Toc205892763)

[**Turvallisuustoiminnan organisaatio ja vastuut** 4](#_Toc205892764)

[Operatiivisten johtajien vastuut 5](#_Toc205892765)

[**Koulutus ja perehdyttäminen** 5](#_Toc205892766)

[**Turvallisuuden arviointi ja turvallisuustason seuranta** 5](#_Toc205892767)

[**Turvallisuuspolitiikan ylläpito, katselmointi ja hyväksyminen** 6](#_Toc205892768)

# **Yleistä**

Turvallisuuspolitiikan mukaisen turvallisuusjohtamisen tarkoituksena on turvata vesihuoltopalvelujen korkea toimintavarmuus ja mahdollisimman häiriötön toiminta kaikissa tilanteissa sekä varmistaa vesihuoltopalvelujen toteuttaminen turvallisesti.

Turvallisuuspolitiikka kattaa strategisen suunnittelun, päätöksenteon, resurssien hallinnan ja toimintatapojen kehittämisen turvallisuuden edistämiseksi. Toiminnan ja vaikuttamisen painopiste on ennakoivassa turvallisuustoiminnassa ja jatkuvan parantamisen periaatteessa.

Vesihuoltolaitos ja tämän johto sitoutuu tässä politiikassa määritellyllä tavalla turvallisuuden toteuttamiseen ja jatkuvaan parantamiseen turvallisuudelle asetettujen vaatimusten ja tavoitteiden saavuttamiseksi. Vesihuoltolaitos huomioi kaikessa toiminnassaan turvallisuusvaatimukset sekä ympäristövaikutukset.

Turvallisuuspolitiikka on julkinen ja koko henkilöstön sekä muiden sidosryhmien saatavilla. Turvallisuuteen liittyvät politiikat, toimintaperiaatteet ja ohjeet ovat henkilöstön saatavilla vesihuoltolaitoksen sisäisissä viestintäkanavissa.

# **Turvallisuusjohtamisen tavoitteet ja päämäärä**

Turvallisuustoiminnalla pyritään varmistamaan vesihuoltolaitoksen toimintaedellytykset ja tuotannon toiminnan häiriöttömyys sekä luomaan ja ylläpitämään turvallista työympäristöä.

Turvallisuustoiminnalla pyritään poistamaan ja vähentämään turvallisuuteen liittyviä riskejä. Tarkoituksena on suojata henkilöstöä, omaisuutta ja tietoja kaikilta mahdollisilta uhilta.

Turvallisuusjohtamisen osa-alueita ovat varautuminen ja häiriöhallinta, vaara-, vahinko- ja kriisitilanteisiin varautuminen, tuotannon ja toiminnan turvallisuus, tietoturvallisuus, henkilöstöturvallisuus, toimitila-, kiinteistö- ja pelastusturvallisuus, ympäristöturvallisuus ja ympäristönsuojelu, työturvallisuus, rakentamis- ja asennusturvallisuus sekä väärinkäytösten ja poikkeamien hallinta.

Turvallisuustoiminnalla suojataan asiakkaita, henkilöstöä, omaisuutta, tietoja, ympäristöä ja mainetta onnettomuuksilta, vahingoilta, häiriöiltä ja rikolliselta toiminnalta.

Turvallisuuden johtaminen kuuluu operatiiviseen jokapäiväiseen toimintaan Turvallisuuden tärkeä tarkoitus on osaltaan edistää yrityksen kilpailukykyä ja parantaa tuottavuutta.

# **Turvallisuuden eri osa-alueiden määritelmät**

Vesihuoltolaitoksen turvallisuustoiminta jakautuu eri osa-alueisiin joita ohjaa tämän dokumentin alaiset osa-alueet määrittävät politiikat ja ohjeistukset, joiden tehtävänä on tuottaa koko organisaatiolle yhteisiä turvallisuuden palveluja sekä tukea johtoa ja operatiivista toimintaa turvallisuustavoitteiden saavuttamisessa.

## Turvallisuusdokumentaation rakenne ja hierarkia

Tämän turvallisuuspolitiikan lisäksi on määritelty muita turvallisuuden hallintaan tarvittavia politiikkoja, periaatteita, prosesseja, toimintamalleja ja ohjeita, jotka eivät saa olla ristiriidassa tämän politiikan kanssa. Niissä määritellään eri turvallisuuden osa-alueiden tarkempia rooleja ja vastuita

Eri osa-alueille asetetaan omat tarkemmat turvallisuustavoitteensa ja mittarinsa, joilla haetaan lisäarvoa liiketoiminnalle ja varmistetaan toiminnan jatkuvuus, häiriöttömyys ja turvallisuus. Toimintoja ja palveluita kehitetään aktiivisesti jatkuvan parantamisen periaatteiden mukaisesti.

Vesihuoltolaitoksen turvallisuuden eri osa-alueiden määrittävät politiikat ovat Tietoturvapolitiikka, työturvallisuuspolitiikka, ympäristöturvallisuussäädäntö ja riskienhallinnan prosessi.

# **Turvallisuustoiminnan organisaatio ja vastuut**

Ylin johto vastaa vesihuoltolaitoksen turvallisuuskulttuurin edistämisestä, turvallisuuspolitiikan laatimisesta, toteuttamisesta ja ylläpitämisestä sekä turvallisuusjohtamiseen liittyvien resurssien varmistamisesta ja roolien sekä vastuiden määrittelystä ja toimeenpanosta.

Toimitusjohtaja vastaa vesihuoltolaitoksen kokonaisturvallisuudesta sekä liiketoimintojen ja palveluiden turvallisuudesta ja raportoi turvallisuuteen liittyvistä asioista hallitukselle. Toimitusjohtaja hyväksyy yhtiötasoiset turvallisuuteen liittyvät linjaukset ja ohjeet.

Kaikki sidosryhmät, joiden kanssa vesihuoltolaitos toimii avoimessa yhteistyössä, mukaan lukien alihankkijat, toimittajat, asiakkaat ja muut yhteistyökumppanit, sitoutuvat noudattamaan tätä turvallisuuspolitiikkaa ja vesihuoltolaitoksen antamia turvallisuusohjeistuksia sopimuksissa määritellyllä tavalla.

Politiikka koskee myös koko vesihuoltolaitoksen henkilöstöä ja jokaisella työntekijällä on vastuu noudattaa tietoturvapolitiikassa määritettyjä linjauksia, tietoturvaan liittyviä ohjeistuksia ja raportoida havaitsemistaan tietoturvapoikkeamista. Vesihuoltolaitos noudattaa kaikkia soveltuvia turvallisuuteen liittyviä lakeja ja määräyksiä ja kaikkien työntekijöiden edellytetään noudattavan yhtiön turvallisuusohjeita sekä voimassa olevaa lainsäädäntöä.

## Operatiivisten johtajien vastuut

Toimitusjohtajan tukena turvallisuusasioissa on operatiivinen johto. Operatiiviset johtajat vastaavat yksiköissään, että turvallisuuden eri osa-alueiden vastuiden järjestelyt, resursointi, työtehtävät sekä ohjeiden noudattaminen ja näiden valvonta toteutuvat heidän vastuualueella

Yksiköiden operatiivisten johtajien vastuulla on, että turvallisuusjohtamiseen ja tämän eri osa-alueisiin liittyvät tehtävät on sisällytetty työntekijöiden tehtävänkuviin, turvallisuusriskejä arvioidaan ja seurataan säännöllisesti, turvallisuusriskien minimoimiseksi on riittävät toimintasuunnitelmat ja -ohjeet.

Operatiivinen johto myös vastaa, että henkilöstölle järjestetään säännöllisesti turvallisuuskoulutusta, työntekijät on perehdytetty turvallisuusasioihin ja, että työympäristö on turvallisuusvaatimusten mukainen.

Työsuhteen päättyessä tulee myös varmistua, että yhtiön tieto- ja fyysinen omaisuus palautetaan, sekä kulku- ja pääsyoikeudet lakkautetaan työntekijöiden työsuhteen päättyessä tai henkilön siirtyessä toisiin tehtäviin.

Havaituista ja epäillyistä turvallisuuspoikkeamista tulee aina ilmoittaa esihenkilölle ja tarvittaessa myös muille tahoille turvallisuusohjeiden mukaisesti.

# **Koulutus ja perehdyttäminen**

Henkilöstölle ja tarvittaville sidosryhmille järjestetään säännöllistä turvallisuuskoulutusta ja harjoituksia työtehtävien ja koulutussuunnitelman mukaisesti. Koulutuksen avulla pyritään varmistamaan turvallisuusohjeiden noudattaminen, riittävä riskienhallintaosaaminen ja toimintavalmius erilaisissa häiriö- ja poikkeustilanteissa,

Työtehtävien kannalta pakollisista koulutuksista tehdään koulutussuunnitelma ja koulutukset toteutetaan suunnitelman mukaisesti, joista vesihuoltolaitos ylläpitää koulutusrekisteriä.

Henkilöstölle ja muille sidosryhmille viestitään säännöllisesti työtehtävien kannalta olennaisista turvallisuusasioista tai näihin liittyvistä muutoksista. Yhtiön turvallisuuskäytäntöihin ja turvallisuustilanteisiin liittyvä viestiminen ulkopuolisille vaatii aina ylimmän johdon luvan.

# **Turvallisuuden arviointi ja turvallisuustason seuranta**

Turvallisuustavoitteita seurataan, mitataan ja tarkistetaan vesihuoltolaitoksessa kerran vuodessa. Tulokset raportoidaan johtoryhmälle ja tarvittaessa edelleen johtokunnalle tai omistajan johdolle. Tarkoituksena on varmistaa, että kaikki turvallisuusriskit tunnistetaan, arvioidaan ja hallitaan asianmukaisesti.

Turvallisuusriskejä ja käytössä olevia riskienhallintakeinoja arvioidaan säännöllisesti. Riskien hallintakeinoja pyritään jatkuvasti myös parantamaan riskienhallintapolitiikan ja prosessin mukaisesti.

Tunnistettuihin turvallisuusuhkiin ja -poikkeamiin reagoidaan tilanteen edellyttämällä tavalla riskienhallintaprosessin mukaisesti. Turvallisuuden tasoa mitataan mm. säännöllisillä tarkastuksilla, mittareilla ja auditoinneilla.

Turvallisuustilanteista ja riskienarviointien tuloksista raportoidaan ylimmälle johdolle säännöllisesti tilannekuvan luomista ja riskienhallintatoimenpiteistä päättämistä varten.

# **Turvallisuuspolitiikan ylläpito, katselmointi ja hyväksyminen**

Politiikan ylläpidosta ja katselmoinnista vastaavat toimitusjohtaja ja operatiivinen johto. Politiikan ja muutokset tähän hyväksyy vesihuoltolaitoksen johto.

Politiikka katselmoidaan vähintään vuosittain ja tarpeen mukaan merkittävien toimintaympäristön muutosten yhteydessä.